Era Istrefi

**Era Istrefi** (lindur më 4 korrik 1994) e njohur ndryshe si **ERA** është një këngëtare dhe kompozitore shqiptare. Ajo u bë e njohur për publikun me këngën e saj debutuese "Mani per Money" në vitin 2013, duke marrë mjaft kritika pozitive. Këngët e saj të mëvonshme "A po don" ne vitin 2013, duke marrë mjaft kritika pozitive. Këngët e saj të mëvonshme dhe "E Dehun", arritën sukses të njëjtë. Në qershor 2014, ajo fitoi tre çmime në Videofest për videot e saj muzikore, gjithashtu dhe çmimin "Best New Artist". Në 2015 Era arriti shumë sukses me këngën "Njo si ti" duke arritur mbi një milion shikime në YouTube brenda javës. Dueti i saj i parë u bë në bashkëpunim me reperin shqiptar nga Republika e Kosovës, Ledri Vula, dhe u titullua "Shumë pis" duke u bërë menjëherë një hit veror.

Në janar 2016, Era Istrefi fitoi një vëmendje të madhe ndërkombëtare me këngën "Bonbon", duke u krahasuar edhe me Rihanna apo Sia. Për shkak të këtij suksesi, ajo lidhi kontratë me shtëpitë e mëdha diskografike amerikane Sony Music Entertainment dhe Ultra Music në shkurt 2016.

Në vitin 2018, Era Istrefi paraqiti si një nga këngëtarët në këngën e Kampionatit Botëror FIFA "Live It Up".  Pirndërit e saj janë Suzana Tahirsylaj- një këngëtare kosovare gjatë viteve 1980 dhe 1990- si dhe Nezir Istrefi- gazetar. Pas largimit nga jeta të babait në vitin 2004, mamaja e Erës e braktisi karrierën muzikore. 

Istrefi debutoi për herë të parë në Kosovë me këngën “Mani për Money”, materiali muzikor i kënduar në dialektin gegë, i ndërthurur me shprehje angleze. Disa muaj më vonë Era publikon këngën me titull “A Po Don?”, bashkangjitur dhe me videoklip. Kënga u mirëprit me sukses nga audienca.  Videoklipi i saj i tretë i këngës “E dehun” u filmua në ambjentet e një kishe të rrënua ortodokse. 

Përpara lançimit të këngës “E dehun”, Istrefi ishte nderuar me tre çmime nga “Viveofest”, duke përfshirë çmimin e *Artistes së re më të mirë*. Në dhjetor 2014 këngëtarja publikoi baladën me titull “13”. Videoklipi i këngës mori mbi 200.000 klikime brenda 24 orëve në kanalin Youtube. Më vonë këngëtarja u promovua në revistën “V Mgazine”. Në po të njëjtin vit Era shprehu mbështetjen për komunitetin LGBT. Era mori shtetësinë shqiptare në 2016.

### Suksesi ndërkombëtar
Istrefi arriti të depërtojë në tregun ndërkombëtar me këngën “BonBon”, e cila u lançua në 31 dhjetor 2015 me klipin muzikor të xhiruar në Kosovë. Kënga u shndërrua në një sukses ndërkombëtar, duke u kthyer në virale në rrjetet sociale.  Përveç të tjerave, këngëtarja mori mbështetje dhe prej aktores amerikane Chloë Grace Moretz ndërsa shumë kritizierë muzikorë e krahasuan atë me vokalin e Rihanës dhe Sia-s.  

Në 24 shkurt 2017 Istrefi lançoi këngën me titull “Redrum”, nën produksionin e Felix Snow.  Në muajt pasues Istrefi publikon një tjetër këngë me titull “No I Love Yous” në bashkëpunim me French Montana. Në 25 maj 2018 u publikua kënga për “Official FIFA World Cup” ku këngëtarë ishin  Era Istrefi së bashku me Will Smith dhe Nicky Jam.

Më 16 korrik 2018, Era Istrefi, Will Smith dhe Nicky Jam kënduan këngën "Live It Up" në ceremoninë përmbyllëse të Kampionatit Botëror 2018.

## Diskografiaa 
Këngët e Erës janë kryesisht në dialektin Geg.
*2013: "Mani per Money"
*2014: "A po don"
*2014: "E Dehun" (me Mixey)
*2014: "13"
*2015: "Njo si ti"
*2015: "Shumë pis" (me Ledri Vula)
*2015: "Bonbon"
*2017: "Redrum" (me Felix Snow)
*2017: *No I Love Yous* (me French Montana)
*2018: *Origami* (me Maphorisa)
*2018: *Live It Up* (me Nicky Jam & Will Smith)
*2018: *Prisoner*
*2018: "Purpose" ( me Jonas Blue)
*2018: "Anythink more"(me Steve Aoki)
*2019: "Selfish" (me Dimitri Vegas & Like Mike)
*2019: "Nuk E Di" (me Nora Istrefi)

## Çmime dhe nominime 
## Jeta Personale 
Era ka dy motra më të mëdhaja, Nora Istrefi një nga yjet e popit në Republikën e Kosovës dhe Nita Istrefi, një stiliste. Ajo ka dhe një vëlla më të vogël, Bledi. Poashtu ajo është gjithashtu një mbështetëse e të drejtave të LGBT.

## Referime